Nr. L 306/24 De Europæiske Fællesskabers Tidende 28. 10. 87 (Retsakter hvis offentliggørelse ikke er obligatorisk) KOMMISSIONEN KOMMISSIONENS FØRSTE DIREKTIV af 6. oktober 1987 om fastsættelse af fællesskabsmetoder til udtagning af prøver med henblik på kemisk analyse til kontrol af konserveret mælk (87/524/EØF) KOMMISSIONEN FOR DE EUROPÆISKE FÆLLESSKABER HAR —- under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 85/591/EØF af 20. december 1985 om indførelse af fælles prøveudtagnings- og analysemetoder til kontrol af levnedsmidler (?), særlig artikel 1, stk. 1, og ud fra følgende betragtninger : Ved Rådets direktiv 76/118/EØF af 18. december 1975 om indbyrdes tilnærmelse af medlemsstaternes lovgivning vedrørende visse former for konserveret, helt eller delvis inddampet, mælk bestemt til menneskeføde (?), senest ændret ved Akten vedrørende Spaniens og Portugals Tiltrædelse, fastsættes der for de pågældende produkter fælles regler med hensyn til sammensætning, anvendelse af reserverede benævnelser, fabrikationskendetegn og mærkning ; i henhold til artikel 1, stk. 1, i direktiv 85/591/EØF skal der udtages prøver af disse produkter efter fælles metoder med henblik på at fastlægge deres sammensætning, fabri- kationskendetegn, emballering og mærkning ; der bør vedtages en første række gennemprøvede metoder til udtagning af prøver med henblik på kemisk analyse ; de i dette direktiv fastsatte foranstaltninger er i overens- stemmelse med udtalelse fra Den Stående Levnedsmid- delkomité — 1) EFT nr. L 372 af 31. 12. 1985, s. 50. ?) EFT nr. L 24 af 30. 1. 1976, s. 49. UDSTEDT FØLGENDE DIREKTIV : Artikel 1 Medlemsstaterne træffer alle egnede foranstaltninger for at sikre, at de i bilaget omhandlede prøver udtages efter de deri anførte metoder. : Artikel 2 Medlemsstaterne sætter de nødvendige love eller admini- strative bestemmelser i kraft for at efterkomme dette direktiv senest den 6. april 1989. De giver omgående Kommissionen. meddelelse herom. . Artikel 3 Dette direktiv er rettet til medlemsstaterne. Udfærdiget i Bruxelles, den 6. oktober 1987. På Kommissionens vegne COCKFIELD Næstformand